**CENU APTAUJA NR. TNPz 2023/101**

**Personas datu aizsardzības speciālista pakalpojumu sniegšana Talsu novada pašvaldībai un iestādēm**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets:** Personas datu aizsardzības speciālista pakalpojumu sniegšana Talsu novada pašvaldībai un iestādēm, atbilstoši cenu aptaujas dokumentācijai.
	2. **Paredzamais līguma izpildes laiks**: 12 (divpadsmit) mēneši no līguma noslēgšanas dienas.
	3. **Pakalpojuma sniegšana:** Talsu novada administratīvā teritorija.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz **2023. gada 29. decembrim plkst. 10.00.**
	2. Kontaktpersona: Talsu novada pašvaldības Dokumentu pārvaldības nodaļas vadītājas vietniece Jolanta Goba, tel. 29126171.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai “Personas datu aizsardzības speciālista pakalpojumu sniegšana Talsu novada pašvaldībai un iestādēm”, identifikācijas Nr. TNPz 2023/101.
3. **Piedāvājuma noformēšana:**
	1. Piedāvājumam pilnībā jāatbilst Instrukcijā pretendentam un Tehniskajā specifikācijā noteiktajām prasībām. Piedāvājums jāiesniedz, aizpildot Pretendenta pieteikumu un finanšu piedāvājumu (1. pielikums), parakstītu Tehnisko specifikāciju (2. pielikums) un aizpildītu Pretendenta pieredzes un speciālistu sarakstu (3. pielikums).
	2. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Prasības pretendentiem:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents, drīkst veikt datu aizsardzības speciālista pienākumus, kas atbilst Eiropas Parlamenta un Padomes Regulas Nr. 2016/679 37. pantā noteiktajiem kritērijiem.
	3. Pretendentam iepriekšējo 3 (trīs) gadu laikā (2020., 2021., 2022. un 2023. gadā līdz piedāvājumu iesniegšanas termiņa beigām) ir līdzvērtīga rakstura un apjoma pieredze personas datu aizsardzības speciālista pakalpojumu sniegšanā, t.i., pretendents ir noslēdzis personas datu aizsardzības pakalpojuma līgumu ar vismaz 1 (vienu) valsts/pašvaldības institūciju, ar darbinieku skaitu ne mazāk kā 50, t. sk. bijis atbildīgs par līguma saistību izpildi un līguma izpildes vadību. Pie iesniedzamajiem dokumentiem jāpievieno no pretendenta puses aizpildīts 3. pielikums – Pretendenta pieredzes un speciālistu saraksts.
	4. Pretendenta rīcībā ir vismaz viens personas datu aizsardzības speciālists. Personas datu aizsardzības speciālists ir ieguvis Datu valsts inspekcijas izsniegtu sertifikātu, kas pierāda piedāvātā speciālista kvalifikāciju personas datu aizsardzības jomā (sertifikātu pievieno piedāvājumam).
	5. Līguma termiņam beidzoties vai līguma pārtraukšanas gadījumā, Pretendents nodod Pasūtītajam visu dokumentāciju, kas izstrādāta sniedzot pakalpojumus, kā arī dokumentāciju un materiālās vērtības, kas saņemtas no Pasūtītāja darbu veikšanai. Dokumentācija Pasūtītājam iesniedzama arī elektroniskā formā pakalpojuma sniegšanas laikā.
	6. Pretendents, nepieciešamības gadījumā, saskaņā ar Pasūtītāja uzaicinājumu, pārstāv Pasūtītāja intereses Datu Valsts inspekcijā personas datu aizsardzības jautājumos.
5. **Piedāvājuma cena:**
	1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN
	2. Visas izmaksas, kas saistītas ar nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami pakalpojuma pilnīgai un kvalitatīvai izpildei, sedz pasūtījuma izpildītājs un tām ir jābūt ietvertām norādītajās cenās.
6. **Samaksas nosacījumi:** Par 1. punktā veiktajiem pakalpojumiem Pasūtītājs samaksā Izpildītājam saskaņā ar iesniegtajiem rēķiniem, tā norādītā bankas kontā 10 (desmit) darba dienu laikā pēc rēķina saņemšanas.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pasūtītājs pārliecinās par Latvijā reģistrēta Pretendenta reģistrācijas faktu Uzņēmumu reģistrā.
	2. Pasūtītājs pārliecinās, ka pretendenta piesaistītais datu aizsardzības speciālists ir iekļauts Datu valsts inspekcijas kārtotajā datu aizsardzības speciālistu sarakstā, kas publicēts interneta vietnē [www.dvi.gov.lv](http://www.dvi.gov.lv).
	3. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	4. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	5. Gadījumā ja būs iesniegti divi vai vairāki Pretendentu piedāvājumi ar vienādām piedāvājuma summām, tiks veikta izloze.
	6. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos